Frihet, likhet og Det muslimske brorskap

Frihet, likhet og Det muslimske brorskap er en norsk dokumentarfilm fra 2010 regissert av Per Christian Magnus og med manus av Walid al-Kubaisi.

Filmen hadde premiere på  Vika kino 25. november 2010 og visningen ble etterfulgt av en paneldebatt.Frihet, likhet og Det muslimske brorskap  Fritt Ord, hentet 13. august 2012

Den ble vist på TV 2 i slutten av november 2010.Muslimleder: – Vi vil danne en samlet islamsk stat TV2, 28. november 2010, oppdatert 30. november 2010

 Innhold 

Filmens tema er et kritisk blikk på islamisme og spesielt hvordan denne kommer til uttrykk hos Det muslimske brorskapet. Filmen følger Walid al-Kubaisi på en reise blant muslimske intellektuelle og kritikere av brorskapet, samtidig som også enkelte representanter fra Brorskapet kommer til orde. Opptak er gjort blant annet i Egypt, Jemen, Paris og Oslo. Blant de intervjuede i Egypt er Gamal al-Banna som er bror til grunnleggeren av Brorskapet, tidligere leder i Brorskapet Mohammed Mahdi Akef,  politikeren Refaat al-Saeed og journalist og mennesekrettighetsaktivist Karima Kamal.Føler seg misbrukt i TV 2-film  Klassekampen, 4. desember 2010.

I filmen blir blant annet hijab debattert. Gamal al-Banna gir blant annet uttrykk for at hijab ikke er en muslimsk plikt og at fokus på slike ting hindrer fremgang i den muslimske verden og integrering i Europa. Andre intervjuede fremstiller hijab som kvinneundertrykkende.

Et gjennomgangstema var en fremstilling av islamisters økende innflytelse i den arabiske verden og ønsket om makt og innflytelse også i Europa.

 Reaksjoner og debatt 

Aftenpostens anmelder ga filmen karakteren 3 og mente den var ujevn, «med sterk vilje og varierende gjennomføringskraft».Å tenne fakler med et brennende hjerte Aftenposten, 25. november 2010 Dagbladets anmelder skrev etter visningen på TV 2 at dokumentaren var unyansert.Karianne Bjellås Gilje:Frihet, likhet og muslimsk brorskap Dagbladet, 3. desember 2010.

Politiker for Frp Mazyar Keshvari skrev i et innlegg i Aftenposten 30. november 2010 at Walid al-Kubaisi skildrer den største fare Europa har stått overfor siden nazismen.Mazyar Keshvari: Islamistenes farlige grep Aftenposten, 30. november 2010

Flere av de intervjuede hevdet seg i etterkant misbrukt av Walid al-Kubaisi da de hevdet han hadde gitt et forvrengt bilde av deres uttalelser og særlig at uttalelser som gikk spesifik på egyptiske forhold var framstilt som de hadde like stor vekt på europeiske forhold..

 Referanser 

 Eksterne lenker 

 Frihet, likhet og Det muslimske brorskap, YouTube, hentet 13. august 2012

Kategori:Norske dokumentarfilmer
Kategori:Dokumentarfilmer fra 2010-årene
Kategori:Norskspråklige filmer
Kategori:Islamisme